SET บ่ายดิ่งหนัก 12 จุด ส่อหลุด 1,700! ฟากโบรกฯชี้โอกาสสอย 5 กลุ่มช่วงดัชนีฯอ่อนตัว
SET บ่ายดิ่งหนัก 12 จุด ส่อหลุด 1,700! ฟากโบรกฯชี้โอกาสสอย 5 กลุ่มช่วงดัชนีฯอ่อนตัว โดย ณ เวลา 14.44 น. ดัชนีฯอยู่ที่ระดับ 1,705.93 จุด ปรับตัวลดลง 12.04 จุด หรือ 0.70% โดยปรับตัวขึ้นสูงสุดที่ 1,722.20 จุด ต่ำสุดที่ 1,704.58 จุด ด้วยมูลค่าการซื้อขาย 3.31 หมื่นล้านบาท
30 ก.ค. 2562

ผู้สื่อข่าวรายงานว่า ดัชนีตลาดหุ้นไทย ล่าสุด ณ เวลา 14.44 น. อยู่ที่ระดับ 1,705.93 จุด ปรับตัวลดลง 12.04 จุด หรือ 0.70% โดยปรับตัวขึ้นสูงสุดที่ 1,722.20 จุด ต่ำสุดที่ 1,704.58 จุด ด้วยมูลค่าการซื้อขาย 3.31 หมื่นล้านบาท

ด้าน บล.กสิกรไทย ระบุในบทวิเคราะห์ บ่ายนี้คาด SET Index แกว่งพักตัวในกรอบ 1,705-1,715 จุด เพื่อรอติดตามผลการประชุม FOMC ซึ่งคืนนี้จะมีตัวเลขเงินเฟ้อ PCE (มิ.ย.) ที่ Fed ใช้พิจารณาเงินเฟ้อ หากตัวเลขต่ำกว่าคาดจะเพิ่มความคาดหวังต่อตลาดในการปรับลดดอกเบี้ย ทั้งนี้มองการส่งสัญญาณที่จะใช้นโยบายการเงินผ่อนคลายของ BOJ จะช่วยประคองดัชนีไม่ให้หลุดแนวรับ
พร้อมแนะกลยุทธ์การลงทุน การอ่อนตัวเป็นจังหวะในการทยอยสะสมหุ้นในกลุ่มต่อไปนี้
  1) กลุ่มหุ้นที่ได้ประโยชน์จากมาตรการภาครัฐ CPALL AMATA BTS ORI TFFIF
   2) กลุ่มปันผลสูง JASIF TISCO LH TCAP
  3) กลุ่มสื่อสารได้ประโยชน์จากการแข่งขันลดลง (รายได้เพิ่ม ต้นทุนลด) TRUE DTAC ADVANC INTUCH
   4) กลุ่มที่ได้ประโยชน์จาก IMO 2020 TOP PRM BGC
   5) ปัจจัยบวกเฉพาะตัว CPF GUNKUL TPCH MINT PTT JWD JAS AOT
สำหรับประเด็นเศรษฐกิจที่น่าติดตามสัปดาห์นี้ วันนี้สหรัฐฯจะมีการรายงานดัชนี PCE (มิ.ย.) ตลาดคาด 0.2% MoM วันพุธติดตาม PMI ภาคการผลิตของจีน (ก.ค.) ตลาดมองไว้ที่ 49.6 ตัวเลขเงินเฟ้อของยูโรโซน (ก.ค.) คาด 1.2% YoY และตัวเลขสต็อคน้ำมันดิบของสหรัฐฯ วันพฤหัสฯติดตามผลการประชุมของ FOMC วันศุกร์ติดตามดุลการค้าของสหรัฐฯ
โดยหุ้นแนะนำ ORI COM7 PRM